ข้อบัญญัติองค์การบริหารส่วนตำบลหันตราข้อบัญญัติองค์การบริหารส่วนตำบลหันตราเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลหันตราอำเภอพระนครศรีอยุธยาจังหวัดพระนครศรีอยุธยาพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ โดยอาศัยความเห็นชอบของสภาองค์การบริหารส่วนตำบลหันตราและนายอำเภอพระนครศรีอยุธยา จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลหันตรา เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลหันตรา อำเภอพระนครศรีอยุธยาจังหวัดพระนครศรีอยุธยา พ.ศ. ๒๕๕๗ข้อ ๒[๑] ข้อบัญญัติองค์การบริหารส่วนตำบลหันตรานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองพระนครศรีอยุธยาที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดถนนทางหลวงแผ่นดินหมายเลข ๓๐๖๑ ฟากตะวันตกเฉียงเหนือด้านตะวันออก จดถนนทางหลวงแผ่นดินหมายเลข ๓๐๖๑ ฟากตะวันออกด้านใต้ จดคลองหันตรา(บ้านม้า) ฝั่งเหนือด้านตะวันตก จดทางรถไฟสายเหนือ ฟากตะวันออก(๒) ด้านเหนือ จดถนนทางหลวงแผ่นดินหมายเลข ๓๐๖๑ ฟากใต้ด้านตะวันออก จดถนนทางหลวงแผ่นดินหมายเลข ๓๐๖๑ ฟากตะวันตกด้านใต้ จดคลองหันตรา(บ้านม้า) ฝั่งตะวันออกเฉียงเหนือด้านตะวันตก จดแนวเขตโรงงานผลิตชนวนระเบิด (กวรม.ศอ.สพ.ทบ.)ด้านตะวันออกบริเวณที่ ๒หมายความว่า พื้นที่ในบริเวณ ดังต่อไปนี้ด้านเหนือ จดเขตทางรถไฟสายเหนือด้านตะวันออก จดเส้นขนานระยะ ๑,๐๐๐เมตรกับกึ่งกลางถนนทางหลวงแผ่นดินหมายเลข ๓๒ ฟากตะวันตกด้านใต้ จดเขตมหาวิทยาลัยเทคโนโลยีราชมงคลสุวรรณภูมิวิทยาเขตพระนครศรีอยุธยา หันตราด้านตะวันตก จดถนนทางหลวงแผ่นดินหมายเลข ๓๐๖๑ ฟากตะวันออกทั้งนี้ พื้นที่บริเวณที่ ๑ และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในเขตองค์การบริหารส่วนตำบลหันตราอำเภอพระนครศรีอยุธยา จังหวัดพระนครศรีอยุธยาภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภทดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงสัตว์ทุกชนิดที่มีพื้นที่รวมกันทุกชั้นในหลังเดียวกันหรือหลายหลังเกิน๑๐ ตารางเมตร(๕) โรงแรมตามกฎหมายว่าด้วยโรงแรม(๖) สถานบริการตามกฎหมายว่าด้วยสถานบริการ(๗) อาคารสำหรับใช้เพื่อกิจการพาณิชยกรรมหรืออาคารพาณิชย์ที่ใช้เพื่อประโยชน์ในการพาณิชยกรรมหรือบริการธุรกิจหรืออุตสาหกรรมที่ใช้เครื่องจักรมีกำลังผลิตเทียบได้ไม่เกิน๕ แรงม้า เว้นแต่อาคารพาณิชยกรรมประเภทค้าปลีกค้าส่ง(๘)อาคารขนาดใหญ่ที่มีพื้นที่รวมกันทุกชั้นหรือชั้นใดชั้นหนึ่งในหลังเดียวกันเกิน ๒,๐๐๐ ตารางเมตร(๙) โรงฆ่าสัตว์ตามกฎหมายว่าด้วยควบคุมการฆ่าสัตว์และจำหน่ายเนื้อสัตว์(๑๐) ไซโลเก็บผลิตผลทางการเกษตร(๑๑) โรงกำจัดมูลฝอย หรือโรงกำจัดสิ่งปฏิกูล(๑๒) โรงรับซื้อขายเศษวัสดุ หรือโรงเก็บเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารที่ก่อสร้างในที่ดินของบุคคลที่ได้รับอนุญาตให้จัดสรรที่ดินตามกฎหมายว่าด้วยการจัดสรรที่ดินเว้นแต่อาคารก่อสร้างในที่ดินของบุคคลที่ได้รับอนุญาตให้จัดสรรที่ดินเพื่อเกษตรกรรม(๗)อาคารขนาดใหญ่ที่มีพื้นที่รวมกันทุกชั้นหรือชั้นใดชั้นหนึ่งในหลังเดียวกันเกิน ๒,๐๐๐ ตารางเมตร(๘) ห้องแถว ตึกแถว หรือบ้านแถว(๙) อาคารชุดตามกฎหมายว่าด้วยอาคารชุดหอพักตามกฎหมายว่าด้วยหอพักหรืออาคารอยู่อาศัยรวม(๑๐) สถานที่เก็บสินค้าที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๑๑) โรงรับซื้อขายเศษวัสดุ หรือโรงเก็บเศษวัสดุข้อ ๕ ภายในบริเวณพื้นที่ที่กำหนดในข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลหันตรารักษาการตามข้อบัญญัตินี้ประกาศณ วันที่ ๙ กันยายน พ.ศ. ๒๕๕๗อดิศักดิ์บุญรอดนายกองค์การบริหารส่วนตำบลหันตรา[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลหันตราเรื่อง กำหนดบริเวณห้ามก่อสร้าง ดัดแปลง หรือเปลี่ยนแปลงอาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลหันตราอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗๒. บัญชีท้ายข้อบัญญัติองค์การบริหารส่วนตำบลหันตราเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลหันตราอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๕ พฤศจิกายน๒๕๕๗กฤษดายุทธ/ผู้ตรวจ๗ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๙ ง/หน้า ๑๖/๓๑ ตุลาคม ๒๕๕๗